ΓΡΑΠΤΗ ΕΡΩΤΗΣΗ P-2527/00

υποβολή: Luciano Caveri (ELDR) προς την Επιτροπή

(25 Ιουλίου 2000)

Θέμα: Σήραγγα Traforo στο Λευκό Όρος

Στις 24 παρελθόντος Μαρτίου, εξαιτίας πυρκαγιάς που προκλήθηκε στο εσωτερικό της σήραγγας Traforo στο Λευκό Όρος και είχε ολέθριες επιπτώσεις και πολλά θύματα, αποκλείσθηκε από τη συγκοινωνία η σήραγγα που συνδέει την Ιταλία με την Γαλλία.

Από τις πλέον πρόσφατες πληροφορίες προκύπτει ότι ίσως μέχρι τον Μάρτιο του 2001 θα περατωθούν οι εργασίες που έχουν κριθεί απαραίτητες για να ανοίξει εκ νέου η σήραγγα με τις νέες προδιαγραφές ασφάλειας οι οποίες θα αποτρέψουν τυχόν επανάληψη τόσο σοβαρών δυστυχημάτων.

Η οδική χάραξη του τμήματος του αυτοκινητοδρόμου, η οποία προβλέπεται να συνδεθεί με τονπό κατασκευή αυτοκινητόδρομο στην ιταλική πλευρά της οροσειράς, έχει ήδη ενταχθεί στο διευρωπαϊκό δίκτυο οδικών μεταφορών και η επιλογή αυτή προσδιορίζει τη σημασία που λαμβάνει το έργο αυτό στη διέλευση των Άλπεων.

Δεδομένης της εγκαινίασης του τμήματος αυτού και έχονταςπόψη τον ευρύτερο προβληματισμό σχετικά με τις οδικές μεταφορές στην αλπική περιοχή ο οποίος έλαβε ακόμη μεγαλύτερη διάταση με τις τραγικές επιπτώσεις της πυρκαγιάς στη σήραγγα Traforo στο Λευκό Όρος, προτείνονται δύο εναλλακτικές θέσεις για την επίλυση του προβλήματος: η μία αφορά τον αποκλεισμό των φορτηγών εμπορευματικών οχημάτων TIR από την κυκλοφορία μέσα στη σήραγγα και η δεύτερη αφορά την επιβολή αυστηρής ποσοστώσεως ως προς τον αριθμό των διερχομένων οχημάτων.

Εξάλλου, με πρωτοβουλία της αυτόνομης διοικητικής περιφέρειας Valle d'Aosta και της Δημοκρατίας της Valesse, προτάθηκε εκ νέου και τούτο φαίνεται στη σχετική παρατήρηση πουπάρχει στο Δημοσιονομικό Νόμο της Ιταλίας για το 2000 η επαναχρησιμοποίηση της σιδηροδρομικής σήραγγας μεταξύ Aosta και Martigny για τη σιδηροδρομική σύνδεση με το Μιλάνο και ο άξονας αυτός δεν συγκαταλέγεται ακόμη ανάμεσα στις προτεραιότητες που έχουν καθορισθεί σε ευρωπαϊκό επίπεδο.

Λαμβάνονταςπόψη τα ανωτέρω, ερωτάται η Επιτροπή εάν προτίθεται να συμπεριλάβει τη σιδηροδρομική σήραγγα μεταξύ Aosta και Martigny και τις σχετικές σιδηροδρομικές συνδέσεις στα προσεχή σχέδια για το διευρωπαϊκό δίκτυο σιδηροδρομικών μεταφορών.

Απάντηση της κας de Palacio εξ ονόματος της Επιτροπής

(12 Σεπτεμβρίου 2000)

Σύμφωνα με τις πληροφορίες που διαθέτει η Επιτροπή,πάρχει όντως σχέδιο κατασκευής νέου σιδηροδρομικού άξονα Aoste Martigny.

Το έργο αυτό δεν αφορά καμία από τις συνδέσεις που σημειώνονται στους χάρτες του σιδηροδρομικού δικτύου της απόφασης αριθ. 1692/96 του Κοινοβουλίου και του Συμβουλίου της 23ης Ιουλίου 1996 περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών(1). Στο πλαίσιο της εξέτασης της σκοπιμότητας αναθεώρησης των εν λόγω προσανατολισμών, στην οποία προβαίνει η Επιτροπή, προκύπτει ότι δεν είναι, προς το παρόν, δικαιολογημένη η προσθήκη νέας σύνδεσης αντίστοιχης με το εν λόγω έργο.

Οι εθνικές αρχές δενπέβαλαν αίτηση αποβλέπουσα σε μια τέτοια προσθήκη. Εξάλλου, βάσει της συμφωνίας μεταξύ της Κοινότητας και της Ελβετικής Συνομοσπονδίας σχετικά με την μεταφορά εμπορευμάτων και επιβατών σιδηροδρομικώς και οδικώς, οι εν λόγω αρχές οφείλουν να συνεργαστούν για τη συντονισμένηλοποίηση των μέτρων σχετικά με τις σιδηροδρομικέςποδομές. Η εγγραφή μιας τέτοιας σύνδεσης προς την Ελβετία στους χάρτες του διευρωπαϊκού δικτύου θα απαιτούσε, ως εκ τούτου, η συνεννόηση με τις ελβετικές αρχές. Πλην όμως, ούτε και αυτές έχουν εκφράσει, από πλευράς τους, ενδιαφέρον για το εν λόγω έργο.

Εάν, ωστόσο,πεβάλλετο αίτηση εκ μέρους των εθνικών αρχών, καθώς και εκ μέρους των ελβετικών αρχών, στο πλαίσιο της μικτής επιτροπής που συνεστήθη από την προαναφερθείσα συμφωνία, η Επιτροπή θα εξέταζε το εν λόγω αίτημα με την δέουσα προσοχή.

Πάντως, η Επιτροπήπενθυμίζει ότι οι αποφάσεις επί θεμάτωνποδομών στις Άλπεις πρέπει να αποτελούν το αντικείμενο σφαιρικής ανάλυσης και ότι στην εν λόγω ανάλυση πρέπει να λαμβάνονταιπόψη οιπάρχοντες προσανατολισμοί για την ανάπτυξη του διευρωπαϊκού δικτύου σημαντικών σιδηροδρομικών έργων που ήδη αποτελούν το αντικείμενο μελετών ή εργασιών, ειδικότερα δε των έργων που επέλεξε το Ευρωπαϊκό Συμβούλιο του Essen, δηλαδή της σύνδεσης Lyon-Turin και του άξονα του Brenner, Βερόνα-Μόναχο.

(1) ΕΕ L 228 της 9.9.1996.